嗰陣時淨係得苗傅控制嘅軍隊護衛喺杭州嘅趙構，韓世忠、張俊、楊沂中、劉光世等將軍都被派去守其他地方，畀咗一個良好嘅條件跟住落嚟嘅政變。威州刺史劉正彥雖然係王淵升格嘅，但係佢好嬲王淵盜用佢啲士兵。劉正彥知道苗傅諗住發動政變殺死王淵之後，即刻同苗傅一拍即合。苗傅軍嘅士兵大多數都係憎太監同王淵嘅人，苗、劉兩個人喺軍隊度煽風點火，成支軍隊即刻嬲到想殺死班奸臣，因而同苗、劉一齊政變。